7. NAPIREND Ügyiratszám: BSZ/1130-5/2024.

# E L Ő T E R J E S Z T É S

a Képviselő-testület **2024. október 4-i** **nyilvános alakuló** ülésére

**Tárgy:** **Alpolgármester megválasztása**

**Előterjesztő:** Bíró Imre polgármester

**Előkészítette:**  dr. Varga Viktória jegyző

**TISZTELT KÉPVISELŐ-TESTÜLET!**

A Magyarország helyi önkormányzatairól szóló 2011. évi CLXXXIX. törvény 74. § (1) bekezdése szerint a képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert választ, vagy több alpolgármestert választhat. A képviselő-testület legalább egy alpolgármestert a saját tagjai közül választ meg.

A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 35. § (1) bekezdése alapján a településen a képviselő-testület egy társadalmi megbízatású alpolgármestert választ.

Az alpolgármester megválasztására az Mötv. 43. § (3) bekezdése értelmében az alakuló ülésen vagy az azt követő ülésen kerül sor.

Javaslom Balatonszepezd Község alpolgármesterének Varga József képviselőtársamat. A megválasztani javasolt személy az előző ciklusokban is képviselőként tevékenykedett, alkalmas e feladat megfelelő ellátására, megfelelően képviselni tudja szükség esetén helyettesként az önkormányzatot, és irányítani tudja a képviselő-testületet.

Az alpolgármester megválasztása titkos szavazással történik, amelynek lebonyolítását az Ügyrendi Bizottság végzi. A megválasztott képviselők részére átadásra kerül egy szavazólap, melyen a megválasztani javasolt képviselőre adhatják le szavazataikat, a jelölt neve mellett elhelyezett körben, egymást metsző két vonallal.

A megválasztott képviselők több mint felének egybehangzó szavazatával a jelölt megválasztásra kerül.

A titkos szavazás eredményét az Ügyrendi Bizottság állapítja meg.

Összeszámolja a szavazatok számát, megállapítja az érvényes és érvénytelen szavazatok számát és a szavazás eredményét. A szavazásról jegyzőkönyvet készít, melyet az Ügyrendi Bizottság tagjai és a jegyzőkönyvvezető írják alá. A jegyzőkönyvvezetői feladatokat a jegyző látja el.

Ezt követően a szavazás eredményéről a bizottság elnöke a Képviselő-testületnek -a jegyzőkönyv ismertetésével- jelentést tesz.

A titkos szavazással hozott döntést az ülésről készült jegyzőkönyvben alakszerű határozatba kell foglalni.

Kérem a Tisztelt Képviselő-testületet, hogy az általam javasolt képviselő alpolgármesterré választását támogatni szíveskedjenek.

**HATÁROZATI JAVASLAT**

Balatonszepezd Község Önkormányzata Képviselő-testülete

### ……………………………….

önkormányzati képviselőt a Magyarország helyi önkormányzatairól szóló 2011. évi CLXXXIX. törvény 74. § (1) bekezdése, valamint a Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 35. § (1) bekezdése alapján alpolgármesterré megválasztja.

Szentantalfa, 2024. október 1.

**Bíró Imre**

polgármester